**Oznámenie o zadaní zákazky podľa § 117**

zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO)

**Výzva na predloženie ponúk**

1. **Identifikácia verejného obstarávateľa:**

|  |  |
| --- | --- |
| Verejný obstarávateľ | Národné centrum zdravotníckych informácií je podľa § 7 ods. 1 písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov verejný obstarávateľ. |
| Adresa | Lazaretská 26, 811 09 Bratislava |
| IČO | 00165387 |
| DIČ | 2020830119 |
| Kontaktná osoba/telefón, email: | Mgr. Helena Krajčíriková tel.: 02/ 57 269 743,  [helena.krajcirikova@nczisk.sk](mailto:helena.krajcirikova@nczisk.sk) |
| Internetová adresa (URL): | http://www.nczisk.sk |

**2**. **Predmet zákazky**

Stavebná práca

**3**. **Názov predmetu zákazky**

**„Rekonštrukcia sociálnych zariadení v budove NCZI“**

**4. Stručný opis predmetu zákazky**:

Predmetom zákazky je kompletná rekonštrukcia sociálneho zázemia na 1.NP a 4.NP v administratívnej budove NCZI. Bližší popis je v prílohe č. 1 tejto výzvy.

**5. Rozdelenie predmetu zákazky na časti**

NIE, uchádzač predloží ponuku na celý predmet zákazky.

**6. Finančný limit predmetu zákazky**

Neprekročiteľný finančný limit zákazky: **31 294,83€ bez DPH.**

**7. Kódy CPV: Hlavný slovník:**

45431000-7 Dláždenie a obkladanie

45332400-7 Inštalovanie pevného sanitárneho príslušenstva

45442100-8 Maliarske a natieračské práce

45310000-3 Elektroinštalačné práce

**8. Variantné riešenie:** Variantné riešenia sa nepripúšťajú**.**

**9. Použitie elektronickej aukcie:** nie

**10. Miesto plnenia predmetu zákazky:**

Miestom plnenia je sídlo verejného obstarávateľa: Národné centrum zdravotníckych informácií, Lazaretská 26, 811 09 Bratislava, kontaktná osoba: Ing. Katarína Kadášová, tel.:  02/ 5726 9716, email: [katarina.kadasova@nczisk.sk](mailto:katarina.kadasova@nczisk.sk)

Obhliadka miesta plnenia: Verejný obstarávateľ vzhľadom na predmet zákazky odporúča záujemcom vykonať obhliadku miesta predmetu plnenia a to v pracovných dňoch: po-pia od 8:00 -12:00hod. v dňoch od 24.10.2022 do 04.11.2022, kontaktná osoba: Ivan Džugan, tel. číslo: 0918 933 357

**11. Termín plnenia**

Odo dňa nadobudnutia účinnosti zmluvy ,najneskôr do 19.12.2022 (termín odovzdania diela)

**12. Lehota viazanosti ponuky je stanovená do: 31.01.2023**

**13. Kritéria na vyhodnotenie ponúk:**

Kritériom na vyhodnotenie ponúk je najnižšia cena s DPH za celý predpokladaný obsah a rozsah predmetu zákazky – tabuľka č.1

Celková cena za stavebnú prácu musí byť stanovená ako konečná, vrátane všetkých nákladov (náklady vrátane dopravy, búracie práce – odstránenie a likvidácia starých obkladov, dlažieb, sanity a ostatného príslušenstva, nákup, dodanie, manipulácia a montáž uvedeného materiálu v prílohe č. 1, kontrola odpadového potrubia, prípadne jeho servis, odvoz a likvidácia všetkého vzniknutého odpadu).

Cena musí zahŕňať všetky ekonomicky odôvodnené náklady na predmet zmluvy a primeraný zisk.

V prípade uchádzača, ktorý je platcom DPH bude hodnotená cena vrátane DPH. V prípade  uchádzača, ktorý nie je platcom DPH bude hodnotená uvedená celková suma. V prípade, že  uchádzač nie je platcom DPH, upozorní na túto skutočnosť a uvedie konečnú sumu v eurách.

**14. Pravidlá uplatnenia kritérií:**

Ako úspešná bude vyhodnotená ponuka s  najnižšou celkovou cenou, uvedenou v ponuke uchádzača.

**15. Lehota a miesto predkladania ponúk:**

Lehota na predkladanie ponúk je do **07.11.2022 do 10:00 hod.**, prostredníctvom systému JOSEPHINA

**16. Platnosť zmluvy:**

Zmluva o dielo nadobúda platnosť dňom podpisu obidvoch zmluvných strán a účinnosť dňom zverejnenia zmluvy v CRZ.

**17. Príprava ponuky:**

17.1 Ponuka musí byť vyhotovená vo  forme, ktorá zabezpečí trvalé zachytenie jej obsahu, nezmazateľným atramentom rukopisom, písacím strojom alebo tlačiarenským výstupným zariadením výpočtovej techniky, ktorej obsah je pre fyzickú osobu čitateľný.

17.2 Ak ponuka obsahuje dôverné informácie a/alebo informácie, ktoré sú obchodným tajomstvom podľa platných právnych noriem Slovenskej republiky (ďalej len dôverné informácie, resp. informácie, ktoré sú obchodným tajomstvom), záujemca ich v ponuke viditeľne označí. Verejný obstarávateľ odporúča záujemcovi vypracovať „Zoznam všetkých informácií, ktoré sú dôverné, resp. sú obchodným tajomstvom“ a  ktoré sú v ponuke záujemcu s identifikáciou čísla strany, čísla odseku, bodu a  textu obsahujúceho informácie, ktoré sú dôverné, resp. sú obchodným tajomstvom

**18. Obsah ponuky**

Ponuka musí obsahovať minimálne tieto dokumenty:

18.1. *Doklad o oprávnení realizovať stavebné práce;* (listinná podoba - postačuje fotokópia – postačuje sken dokladu);

18.2. *Cenová ponuka - Návrh uchádzača na plnenie kritérií* (na celý predmet zákazky), predložený vo forme podľa tabuľky č. 1 tejto výzvy vrátane detailného nacenenia jednotlivých položiek v prílohe č. 1

18.3. *Návrh zmluvy o dielo*- **predloží iba úspešný uchádzač** ,podpísaný štatutárnym zástupcom dodávateľa (postačuje podpísaný sken dokladu + vo formáte word). Ak uchádzač nie je platcom DPH, uvedie túto skutočnosť v ponuke!

18.4. *Vyhlásenie uchádzača o pravdivosti a úplnosti všetkých dokladov a údajov uvedených v ponuke*

18.5. *Čestné prehlásenia* tvoriace prílohy tejto výzvy, podpísané oprávnenou osobou uchádzača.

**19. Spôsob predloženia ponúk**

19.1. Uchádzač predloží ponuku písomne v elektronickej forme prostredníctvom systému JOSEPHINE.

Počas lehoty na predkladanie ponúk môže uchádzač meniť svoju ponuku, resp. časť svojej ponuky v JOSEPHINE.

19.2 V prípade, že subjekt ešte nie je zaregistrovaný v privátnej zóne na portáli, pre účasť na elektronickom verejnom obstarávaní resp. komunikáciu v systéme JOSEPHINE a pre elektronické predkladanie ponuky prostredníctvom systému JOSEPHINE, je potrebné vykonať registráciu subjektu v privátnej zóne. V prípade predloženia ponuky alebo podania žiadosti o vysvetlenie súťažných podkladov a iných dokumentov k zákazke, záujemca pri konkrétnej zákazke kliknutím na jednu z možností („Predložiť ponuku“ alebo „Položiť otázku“) bude presmerovaný do privátnej zóny, kde po prihlásení sa do svojho užívateľského konta bude môcť predložiť ponuku alebo podať žiadosť o vysvetlenie k tejto konkrétnej zákazke.

19.3 Uchádzačom môže byť fyzická alebo právnická osoba vystupujúca voči verejnému obstarávateľovi samostatne alebo skupina fyzických/právnických osôb vystupujúcich voči verejnému obstarávateľovi spoločne, pričom takáto osoba (v prípade skupiny osôb vedúci člen skupiny) musí byť zaregistrovaná a schválená pre zadávanie tejto zákazky v systéme JOSEPHINE.

19.4 Právnická osoba, ktorej zakladateľ, člen alebo spoločník je politická strana alebo politické hnutie, sa verejnej súťaže nesmie zúčastniť. Ak ponuku predloží takáto právnická osoba, nebude možné takúto ponuku zaradiť do vyhodnotenia a bude vylúčená z verejnej súťaže (Podľa § 17 ods. 3 zákona č. 424/1991 Zb. o združovaní v politických stranách a v politických hnutiach nesmie byť právnická osoba, ktorej zakladateľ, člen alebo spoločník je strana alebo hnutie, uchádzačom pri získavaní zákaziek vo verejnom obstarávaní).

**20. Obchodné podmienky**

20.1. Miesto dodania predmetu zákazky – adresa sídla objednávateľa

20.2. Dodávka a fakturácia

a) Faktúra

- musí spĺňať náležitosti daňového dokladu;

- faktúra musí byť vystavená v mene euro;

- faktúru je potrebné doručiť na adresu sídla objednávateľa podľa bodu 1, tejto výzvy.

b) Dodací list

Súčasťou faktúry musí byť samostatne doložený doklad, ktorý potvrdzuje, že došlo k dodaniu a prebratiu tovaru – prevzatie potvrdzuje oprávnený zástupca objednávateľa svojím podpisom.

c) Splatnosť faktúry – 30 dní, odo dňa doručenia druhej zmluvnej strane.

d) Záruka a uplatňovanie reklamácií

Záruka na stavebné práce sa vyžaduje v súlade s platnými právnymi predpismi Slovenskej republiky, v rozsahu minimálne 24 mesiacov.

Súčasťou dodávky je aj záručný servis, ktorý bude poskytovaný počas trvania platnosti záruky.

V prípade uplatnenia oprávnenej reklamácie na vady dodaného tovaru je dodávateľ povinný vybaviť reklamáciu v lehote nie dlhšej ako 10 dní ak sa zmluvné strany nedohodnú inak.

**21. Výsledok verejného obstarávania**

Verejný obstarávateľ si vyhradzuje právo zrušiť tento postup zadávania zákazky v prípade, že úspešná ponuka presiahne stanovený finančný limit pre zákazku podľa bodu 6. tejto výzvy a príslušných ustanovení zákona. Verejný obstarávateľ si vyhradzuje právo tento postup zadávania zákazky zrušiť aj v iných odôvodnených prípadoch (napr. z dôvodu neprijatia ani jednej ponuky, nepredloženia žiadnej ponuky, ak ponuku predloží iba jeden uchádzač a pod.) a vyhlásiť nový postup zadávania zákazky. Všetci uchádzači, ktorí predložia ponuku budú informovaní o výsledku vyhodnotenia ponúk. S  úspešným uchádzačom, ktorý ponúkne najnižšiu cenu na celý predmet obstarávania pri dodržaní všetkých podmienok a požiadaviek verejného obstarávateľa, bude uzavretá Zmluva o dielo.

.......................................................

**Mgr. Peter Lukáč, PhD.,**

generálny riaditeľ

Tabuľka č. 1

Návrh uchádzača na plnenie kritérií na hodnotenie ponúk je uvedený v nasledovnej tabuľke:

**Cenová ponuka -** **návrh na plnenie kritérií**

|  |  |  |  |  |
| --- | --- | --- | --- | --- |
| **Návrh na hodnotenie ponúk** | | | | |
| Obchodné meno uchádzača : | | | | |
| Adresa uchádzača : | | | | |
| IČO : | DIČ : | | IČ DPH: | |
| Zapísaný v Obchodnom registri Okresného súdu ......., oddiel: ............, vložka: .............. | | | | |
| Štatutárni zástupca/ci podľa dokladu o oprávnení podnikať: | | | | |
| Tel: |  | | | |
| e-mail : |  | | | |
| Bankové spojenie : | | | | |
| IBAN : | | | | |
| **Hodnotiace kritérium:**  **Celková cena v EUR bez  DPH/s DPH:** | |  | |  |

\*Verejný obstarávateľ požaduje vyplniť detailnejšie **prílohu č.4** cenovú ponuku

V................................. dňa ................

.........................................................................

meno, priezvisko a podpis oprávnenej osoby uchádzača

**Príloha č. 1**

Opis predmetu zákazky

„Rekonštrukcia sociálnych zariadení v budove NCZI“

**Špecifikácia zákazky:**

Kompletná rekonštrukcia sociálneho zázemia na 1.NP a 4.NP v administratívnej budove na Lazaretskej ul. č. 26: kompletná výmena obkladov, dlažby, sanitárnej keramiky, batérií, ventilátorov, svietidiel, sušičov rúk, výmena stropných kaziet, vymaľovanie stien (protiplesňový náter do vlhkého prostredia).

V rámci celkovej rekonštrukcie požadujeme kontrolu odpadového potrubného systému, v prípade potreby bude jeho výmena alebo servis zahrnutý do ceny rekonštrukcie.

**Predpokladaný rozsah za obe podlažia:**

Dlažba (m²): 42

Obklad (m²): 72

Maľovka (m²): 72

Kazetový strop (m²): 43

Voľne stojaca toaleta: 6ks

Geberit: 1ks

Pisoár: 3ks

Bidet: 1ks

Veľké umývadlo: 4ks

Rohové umývadlo: 2ks

Batéria : 6 ks

Stropné svietidlá: 15 ks

Vypínače: 14 ks

Záchodový ventilátor: 7 ks

Automatický sušič rúk: 6 ks

Radiátor: 2 ks

Elektrická zásuvka: 2 ks

Madlo pre invalidov: 4 ks

**Súčasťou ponuky musí byť aj:**

Búracie práce – odstránenie a likvidácia starých obkladov, dlažieb, sanity a ostatného príslušenstva

Nákup, dodanie, manipulácia a montáž vyššie uvedeného materiálu

Kontrola odpadového potrubia, prípadne jeho servis

Odvoz a likvidácia všetkého vzniknutého odpadu

Náklady na dopravu, výkaz prác v podobe denníka

**Príloha č. 2**

**ČESTNÉ VYHLÁSENIE**

Predmet zákazky:

......................................................................................................................................................

......................................................................................................................................................

Identifikácia uchádzača (obchodné meno, IČO, miesto podnikania):

......................................................................................................................................................

......................................................................................................................................................

Ako uchádzač v predmetnom postupe zadávania zákazky týmto čestne vyhlasujem, že som oprávnený poskytovať služby, ktoré sú predmetom zákazky a nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Zároveň ako uchádzač v predmetnom postupe zadávania zákazky vyhlasujem, že v prípade, ak ako uchádzač nezabezpečujem plnenie predmetu zákazky prostredníctvom vlastných kapacít (t.j. zamestnancami uchádzača, osobami vykonávajúcimi činnosť pre uchádzača na základe dohôd v zmysle Zákonníka práce), osoby, ktorých kapacity využijem, budú k dispozícii počas celého trvania zmluvného vzťahu a tieto osoby sú oprávnené poskytovať službu vo vzťahu k tej časti zákazky, na ktorú boli kapacity uchádzačovi poskytnuté a tieto osoby nemajú uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V ......................................, dňa ...........................................

............................................

podpis štatutárneho orgánu/osoby oprávnenej konať za uchádzača

**Príloha č. 3**

**ČESTNÉ VYHLÁSENIE**

**o neprítomnosti konfliktu záujmov záujemca/uchádzača**

Predmet zákazky:

......................................................................................................................................................

......................................................................................................................................................

Identifikácia uchádzača (obchodné meno, IČO, miesto podnikania):

......................................................................................................................................................

......................................................................................................................................................

**ČESTNE VYHLASUJEM**

v súvislosti s uvedeným postupom zadávania vyššie uvedenej zákazky:

1. som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 ZVO akékoľvek aktivity, ktoré by mohli viesť k zvýhodneniu nášho postavenia v postupe tohto verejného obstarávania,
2. neposkytol som a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
3. budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
4. poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V ......................................, dňa ...........................................

............................................

podpis štatutárneho orgánu/osoby oprávnenej konať za uchádzača